เรียน ถามคุณเนื่องจากเดือน พ.ค. ช่วงต้นเดือนไปฉีดยาคุมชนิด 1 เดือนมา(ประมาณวันที่4 เป็นวันที่สองของการเป็นประจำเดือน)และในเดือนมิถุนายน ประจำเดือนมาวันแรกคือ วันที่1 มิถุนายนจึงเปลี่ยนมาเป็นการทานยาคุม และเริ่มทานในวันที่ 2 มิถุนายนเลยและตั้งแต่วันที่1-8 ประจำเดือนยังมาอยู่แต่ช่วง 6-8มาน้อยมาก จนสามารถใช้แผ่นอนามัยแทนผ้าอนามัยค่ะไม่ทรายว่าอาการแบบนี้เป็นอันตรายมั้ยคะ และควรทำอย่างไรคะขอบคุฯค่ะ
สวัสดีค่ะ หากได้เริ่มทานยาคุมกำเนิดภายในไม่เกิน 2-3 วันนับจากวันนัดฉีดยาคุมกำเนิดชนิด 1 เดือนดังกล่าว ยาคุมกำเนิดก็จะสามารถออกฤทธิ์ในการคุมกำเนิดได้อย่างต่อเนื่องซึ่งผลข้างเคียงของการทานยาคุมกำเนิดอย่างหนึ่งคือ อาจทำให้มีเลือดออกกะปริดกะปรอยได้ โดยเฉพาะในยาคุมกำเนิดชนิดฮอร์โมนต่ำ โดยส่วนใหญ่เมื่อทานต่อเนื่องไปซักระยะ อาการเลือดออกจะค่อยๆ ลดลงจนหายไปดังนั้นหากในตอนนี้ เลือดที่ออกมีปริมาณที่ค่อยๆ น้อยลง ไม่มีปวดท้องน้อยรุนแรง ก็ไม่ได้อันตรายแต่อย่างใดค่ะ หากทานต่อเนื่องไปซักระยะ คาดว่าเลือดน่าจะหยุดไปในที่สุดค่ะ